**88611 *Teharonhiawako*** (aŭ **88611 *Teharonhiawako-Sawiskera***) estas granda, ne tre hela duopa transneptuna objekto.

Malkovro
--------

Ĝi estis malkovrita la 20-an de aŭgusto 2001 de teamo de la Deep Ecliptic Survey elde la Inter-Amerika observatorio de Cerro Tololo en Ĉilio.

Orbito
------

Ĝi estas de la klaso de la kubevanoj: "klasikaj" objektoj de la Kujper-zono, kun malgrandaj orbitaj discentreco kaj klineco, kaj kiuj ne estas en simpla orbita resonanco kun aliaj grandaj planedoj, notinde Neptuno. Ĝi tamen estas en resonanco 1:10 kun Saturno kaj proksima de la resonanco 2:7 kun Urano.

Ecoj
----

Ĝia kombinata diametro estas ĉirkaŭ 220 km, la ĉefa korpo havas diametron de ĉ. 178 km, kaj la satelito 126 km, tio estas ĉirkaŭ du trionojn de la grando de la ĉefa korpo.

Michael E. Brown atribuas al ĝi diametron de 184 km kaj albedon de 0,22, sed ne rigardas ĝin kiel nanplanedon.

Satelito
--------

La malĉefa komponanto, *Sawiskera*, estis malkovrita la 11-an de oktobro 2001 de James L. Elliot, Susan D. Kern kaj David J. Osip, anoncita la 15-an de oktobro 2001.

Tiu satelito havas diametron de 129 ± 26 km, orbitan duonan grandakson de 27 670 ± 120 km kaj orbitan periodon de 828,76 ± 0,22 d tagoj t.e. 2,269 jaroj.

Aliaj orbitaj parametroj estas:

* Discentreco: 0.2494 ± 0.0021
* Klinangulo: 144.42° ± 0.35°
* Suprenira nodo: 54.22° ± 0.69°
* Argum. de periapsido: 20.1° ± 1°
* Meza anomaliangulo: 296.2° ± 1.1° (Epoko 31-a de marto 2001)

La rotacia periodo de la satelito estas 9,5 horoj, praktike egala al periodo de la ĉefa korpo, kvankam la sistemo neniel estas en kaptita rotacio.

La orbitaj ecoj de la paro Teharonhiawako kaj Sawiskera permesis kalkuli ties kombinatan mason: 2,44 x 10¹⁸ ± 3,2 x 10¹⁶ kg kaj taksi ties denson: 0.6 ± 0.36/0.33 g/cm³.

Du korpoj en elipsa orbito ĉirkaŭ komuna baricentro. La sistemo Teharonhiawako - Sawiskera similas tion

Nomoj
-----

La sistemo ĉerpis sian nomon el la mitologio de la indianoj *Haudenosaunee* (aŭ Irokezoj).

*Teharonhiawako* estis filo de la nepino de la Granda Spirito, dio de la Kreo. Li fariĝis bienulo kaj estis amata de la popolo. *Sawiskera*, ĝemelo de *Teharonhiawako*, estis talenta ĉasisto, sed li estis ĵaluza, kruela kaj detruiva, li estis finfine venkita far'de sia frato.

La nomoj estis sugestitaj de R. J. Benecch kaj Susan D. Kern.

Noto kaj referencoj
-------------------

1. ↑  Klasikaj Kujper-zonaj objektoj, de David Jewitt (angle)
2. ↑  Kiom da nanplanedoj en la ekstera sunsistemo ? El la paĝaro de Dr. Michael E. Brown, ĉe *Caltech*, Divido pri Geologia kaj Planeda Scienco (angle)

Eksteraj ligiloj
----------------

* Kategorio 88611 Teharonhiawako en la Vikimedia Komunejo (Multrimedaj datumoj)

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Orbita kongruo kaj Astrometriaj registradoj angle
* angle Listo de la Konataj Transneptunaj Objektoj; el la paĝaroj de Wm. Robert Johnston
* angle (88611) Teharonhiawako kaj Sawiskera; ibidem
* angle Teharonhiawako kaj Sawiskera (88611 2001 QT297); Sistemaj parametroj

| Antaŭe: | Listo de asteroidoj (88001 – 89000) | Poste: |
| --- | --- | --- |
| (88610) 2001 QD297 | **88611 *Teharonhiawako*** | (88612) 2001 QE328 |